text:
Lwenj Lwenje- Contents
-
-
- WECHE MANTIE
- Wach moa kuom Jandiko kuom Jogo Masomo Kitabuni eni
-
-
-
-
-
- SURA AUCHIEL - DHI NYIME OTAMORE
-
-
-
-
-
-
-
-
- SURA APAR GABICH - DWOL MADUONG’
-
- SURA APAR GABIRIYO - NDALO MAG CHANDRUOK MAR YAKOBO
-
- SURA APAR GOCHIKO - POK MAR JO MALER
- PIERO ARIYO - HIGINI GANA ACHIEL
- PIERO ARIYO GACHIEL - CHIER MAR ARIYO
-
-
-
-
- Results
- Related
- Featured
- Weighted Relevancy
- Content Sequence
- Relevancy
- Earliest First
- Latest First
SURA APAR GABIRIYO - NDALO MAG CHANDRUOK MAR YAKOBO
NANENO jo maler ka gia e mier madongo gi mier matindo, ka giriwore kaachiel ji buora buora, kendo ka gidhi dak oko kwonde thim ma ji ongee. Jomalaika nomiyogi chiemo gi pi, to joketh nochandore ka gisiko gi kech gi riyo. Eka naneno jodong piny ka gichokore kaachiel mondo gilos wach, kendo Satan gi jomalaikane ne gilworogi ka gimoko gi tich. Naneno barua moro, ma noor e gwenge duto mag piny, kendo baruano nogolo chik ni ka jo malergo ok oweyo yie margi mopogore gi mar jowadgi, ka ok giweyo Sabato mondo gilem e ndalo mokwongo mar juma, eka bang’ ndalo moko moketi jopiny ne nigi thuolo mondo gineggi. E kindeno mar tem maduong’ to jo maler nodhil ka giling’ mos, ka gipadore kuom Nyasaye kendo ka gigeno singruok mare ka doyudnigi yo moro mar tony.KKS 112.1
E gwenge moko, to jo maricho nomwomore kuom jo makare mondo gineggi ka ndalo ma noketi ne pok ochopo; to jomalaika nolokore askeche kendo ne gi- kedonigi. Satan nogombo mondo oyud kinde mar ketho jo maler mag En Man Malo Moloyo, to Yesu nochiko jomalaikane mondo giritgi. Nyasaye ne nyalo yudo duong’ kuom timo muma kod jogo ma norito chikne. nogombo mondo giresgi, to nochungi mondo giriti mondi; nikech nonego jo Nyasaye madhi kikombeno mar chandruok kendo mondo obatisgi kod batisono. Jomalaika, nikech ne girito gino ma nochikigi, ne gisiko mana ka giritogi. Nyasaye ne ok nyal yie mondo jopiny ocha nyinge. Koro kinde ne chiegini chopo ma nonego Nyasaye onyis tekone gi duong’ne koreso joge makare. Nikech duong’ mar nyinge to nores jogo ma norite gi kinda, jogo ma nyinggi nondiki e kitap ngima.KKS 112.2
Nonyiso jaduong’ Noa. Ka koth nochwe kendo Ataro nobiro, Noa kod joode ne gidonjo ei yie, kendo Nyasaye noloronigi e yie kanyo. Noa nosesiemo jogo ma nodak e piny ka ataro ne pok obiro, nosiemogi gi kinda, to gin ne gichaye kendo nyiere. Kendo ka koth nochako pong’o piny, ma ng’ato gi ng’ato nochako nimo ei ataro, ne gineno yie ma Noa noloso, ma ne gisenyiero kendo loko wachne ka tugo, ne ginenogo kolewore mos e wi pi, koting’o Noa ng’at makare, kod joode. Kamano naneno kaka jo Nyasaye, mosesiemo ji gi kinda kuom mirimb Nyasaye mabiro, gin bende noresgi kamano. Nyasaye ok nyal yie mondo jo maricho oketh joge ma ne rito mondo ogolgi otergi e polo, mana jogo ma nodagi kulore kendo lamo ondiek kendo kawo kido mare. Naneno ni ka da Nyasaye oyie ni jo maricho mondo gineg jo makare, to Satan kod ogandane duto, kod jogo mamon gi Nyasaye, digibed mamor. To mano loch maduong’ manade ma Satan dibedgo, ka dobed gi teko e kindeno mar Iwenye mogik mar loyo jogo moserito gi kinda biro mar Jalo ma gihero! Jogo ma nonyiero wach mar idho mar jo maber e polo, ginine kaka Nyasaye rito joge, kendo ginine koresogi gi duong’ miwuoro.KKS 113.1
Ka jo maler noringo ka gia e mier madongo gi mier matindo, to jo maricho nolawogi mondo gineggi. To ligengini ma jogo noting’o mondo gineggo jo Nyasaye notur kendo ne gilwar piny chal ka gionge teko moro, kaka tiang’. Jomalaika mag Nyasaye norito jo maler. Ka ne giyuak godiechieng’ gotieno mondo oresgi, yuak gi nochopo e nyim Nyasaye.KKS 114.1


c: text/html

text:
Lwenj Lwenje- Contents
-
-
- WECHE MANTIE
- Wach moa kuom Jandiko kuom Jogo Masomo Kitabuni eni
-
-
-
-
-
- SURA AUCHIEL - DHI NYIME OTAMORE
-
-
-
-
-
-
-
-
- SURA APAR GABICH - DWOL MADUONG’
-
- SURA APAR GABIRIYO - NDALO MAG CHANDRUOK MAR YAKOBO
-
- SURA APAR GOCHIKO - POK MAR JO MALER
- PIERO ARIYO - HIGINI GANA ACHIEL
- PIERO ARIYO GACHIEL - CHIER MAR ARIYO
-
-
-
-
- Results
- Related
- Featured
- Weighted Relevancy
- Content Sequence
- Relevancy
- Earliest First
- Latest First
Pwodhruok mar Dini Landore
Nikech ndiko mag Wyclif, ng’at moro miluongo ni Huss ma ja Bohemia bende nolokore, kendo nochako kwero puonj mag miriambo mag Kanisa mar Rumi, mi en bende nodonjo e tich mar pwodho dini. Huss nene en mana Jakristo motegno kaka Wyclif, kendo ne en gi puonjruok matut kod chuny motegno motwere chuth kuom adiera. Weche ma nopuonjo kuom Biblos kod chir mare mar kwero timbe mag anjawo mag jopadri, noyawo wang’ ji mathoth ma giyie kode, kendo ji gana gi gana noruako puonj mar dini malerno kod chuny mamor. Wachno nomiyo mirima omako papa kod askofu gi jopadri, mi ne giluongo Huss mondo odhi e nyim bura maduong’ miluongo “Council of Constance,” mondo odwok wach kuom wach modonjne godo kaka opuonjo puonj mag miariambo. Ruodh piny Germany nomiye barup wuoth mondo kik ng’ato thage e kor yo, kendo ka nochopo e nyim bura maduong’no, to papa nonyise ratiro kaka ok dak gitimne wach moro mak odhi kare.KKS 31.2
Ka ne giseyalo buche kuom ndalo mathoth, ka Huss osiko mana kotwere kuom adiera, ne gipenje mondo oyier konyalo weyo puonje kata oyie tho. Noyiero tho kaka janeno mar Nyasaye, kendo ka ne gisewang’o kitepene koneno, en bende ne giwang’e gi mach kanyono. E nyim jodongo mag kanisa kod mag piny mochokore kanyo, jatich Nyasaye nohulo ratiro kaka ok oyie kod tim kethruok mag loch Kanisa mar Rumi. Nek ma ne ginegego, mopogore kod singruok ma nomiye e nyim ji duto kaka norite maber e wuodheno, nonyiso jopiny duto andhoga kod sasi mar Rumi. Jogo ma nobedo jowasik adiera, kata ne ok ging’eyo ni gitimo kamano, to kare nene gichwalo mana tich Nyasaye nyime, mana tichno ma ne gidwaro ketho, to ne ok ginyalo.KKS 32.1
Kata sand nobedo mager kamano, to pod ne nitie ji ma nosiko mana ka kwero tim richo ma ne ketho dini, kata mana bang’ tho Wyclif. Ji mathoth nogolo mwandugi mondo gitimgo tich Nyasaye gi teko, mana kaka ji notimo e ndalo mag joote.KKS 32.2
Tich notiyore ahinya mar temo medo loch kod teko mar Kanisa mar Rumi, to kata askofu madongo mag Rumi ne pod luongore ni joote mag Kristo, to kit ngimagi nojogo ji. Biblos nomedo landore ahinya bang’ ka nosefweny rieko mar chapo kitepe, kendo ji mang’eny nomedo neno malong’o kaka puonj mag papa nopogre chutho gi Wach Nyasaye.KKS 32.3
Ka nene osenegi janeno moro mar Kristo, to ng’at machielo ne wuok kendo mako meny kendo ting’ogo malo. Noyudo Iweny osechakore ma ne biro kelo thuolo, ok ni ji achiel achiel kende, kata mana ni kanisini, to mana thuolo mar ogendini. Ne chalo mana ka ji norieyo luetegi mondo gimak luet jo adieri mag ndalo mag Wyclif mana kar higini mia achiel ma nokadho. Martin Luther nochako tich Pwodhruok mar dini e piny Germany; Calvin ne yalo injili e piny Fransa, kendo Zwingli notiyo tich yalo e piny Sweitzerland. Piny nochako chiew kuom nindo ma nosebedee kuom higini miche mathoth, kendo koro e pinje duto nene inyalo winjo wach kolandore ni, “Thuolo mar lemo kaka ng’ato ohero owuon.”KKS 32.4

robotstxt: allowed

filter: keep


text:
Sports
Youths and other sports men and women from Rongo sub county and Migori county at large have been called upon to diversify saying that is the only way they can enhance their livelihood.This is according aspiring Rongo Mp John Zatta who said that most youths especially those talented in various sporting activities especially in football […]
FIFA has finally cleared Kenyan giants Gor Mahia to take part in the CAF confederations Cup slated to kick off in the second week of September. This follows a clear proof to FIFA that the club has gotten into agreement with their former coach Steve Pollack and even paid him Ksh. 700,000 advance with an […]
Safaricom has announced a KES 1 million sponsorship for sprinter Mark Otieno’s campaign during this year’s Tokyo Olympic Games that will take place from 23rd July. The 28-year-old athlete defied the odds by using borrowed shoes to finish second in the Olympic trials held at Kasarani last month. Otieno will now have access to the best quality shoes as part of […]
Gikone to ringre mar mosenindo Joe Kadenge ikowo e kar yueyo mogik tarik 20 dweni mar abirio e dalane ma Hamisi Kaunti ma Vihiga. Ka ne giyango wechegi ma en jagol wach e loo anyuola mar mosenindo Kadenge, ne gilero ni ringre ja adhula ni ichano chwal e alap ndege ma Kisumu kapok ochwale e […]
Allan Wanga striker mar Club mar Kakamega Homeboyz ogolore oko e tugo mar adhula mar piny mangima. Nolando ayanga wuok mare baang’ koso yiere e kind jotugo manodhii tugo AFCON 2019 e piny mar Egypt .
Gi Odalo Fred BEMBO (RAPE) Nyathi moro manyako majahigni 13 koroni to oneno matek bang’ kane obambe kod chwoo moko apar e county no ma Bomet. Kanochiwo ler makamaa, kamanda mar obila e county ma Bomet migosi Geofrey Walumbe, owacho ni min nyathino nochiwo lipot ndalo ang’wen tok lal mar nyare, lal manotimre tarik 9/2/2019. […]
Gi Odalo Fred FOOTBALL (ADHULA) MANCHESTER UNITED Manager mar kojolo etimno mar Manchester United Ole Gunnar Solskjaer, koroni to owuok oko kendo pwoyo mokalo Paul Pogba kowacho ni Pogba en achiel kuom attacking midfielders maberie mogik e piny mangima. Ole Gunnar nowacho magi mana thwolo machuok kende tok loch mane Manchester United oyudo chieng’ wuoktich […]
Gi Odalo Fred RUGBY (OPICH AGOKO) Team mar Menengai emakoro gin thwodi mag Rugby e Nakuru East Sub County. Timonogo oyudo loch makamaa tok wuotho kuom timno mar Nakuru Day Secondary School points 26 – 0 e alap tuke mar Nakuru High School giko odira mokalo. Timno mar Menengai koro oyangi kaka tim maliet kapas […]
Gi Odalo Fred Sulwe mar ng’wech mar mita 800 e ng’weyego mag Olympics nyadendi Caster Semenya nodhi e doho odiochieng’ manyoro mar pingo chike moko manyien mageto kedo kod jong’wech manyiri manikod teko mang’eny machal mar chwoo. Nyadendi Semenya majahigni 28 maen nya South Africa, en nyako ma tekone osegabedo malo kendo kinde duto wuokga […]
Gi Odalo Fred Jong’wech mopogore opogore koro chano mar biro rakore e ng’weyego mag kinda kata cross country e alap tuke mar Eldoret Sports Club chieng’ Ngeso. Mise maduong’ mar ng’wech makamano en yango jong’wech mabiroyudo thwolo mar dhie piem mar ng’weye kinda mar piny mangima dwe manyien. Maling’ling’ makende koro lero ni jong’wech birowuok […]


text:
All leaders to be vetted before given ODM 2022 Election tickets to avoid corrupt leaders,Says ODM chairman
Written by admin on September 14, 2020
By Moses Omollo…… 13/9/2020.
Tend dwond buch odm e pachoka okoni jotelo ma opogore opogore mabiro dwaro chung kod otiko mar dwond burano e laro lemo mag kombe ma opogore opogore e pachoka nyaka bi kwong go koggno kod jokanyo mag dwond burano e gwenge ma giwuokie kapok oyienegi mondo ginyal chung kendo migi otiko mar chung kod dwond buch ODM.
Kane oyango wachnoero jakom dwond buch ODM e pachoka migosi John Mbadi ne okoni ka jotelo inyal go kogno kod jotend dwond buch ODM e gwenge magiwuokie to mano nyalo konyo e gengo ne jotelo ma jo mibadhi e pachoka ka okoni thoth jotelo ma sani koro tend mibadhi mako e pachoka ne ok ogo kogno kod jotelo mag dwond burano e gwenge ma giwuokie.
Ne onyiso bende oganda e pachoka mondo oneni obiro osiro dwaro mar BBI ka okoni mano kende ema nyalo miyo dhout oganda duto e pachoka bed ei sirkal ma otingo oganada tee maok bedo kod sirkal ma otingo mana kabila achiel kende e migepe duto kaka koro nenore e thuolonieri wach ma omiyo ne ochayo jalup ker ma pachoka migosi Wiliam Ruto ma okoni osebedo ka pingo wach lokruogno e thuolonieri.
Migosi Mbadi ne loso e gwenge mag migori e thuolo mane ochopo e romo makende mag delegates mag dwond buch ODM mawuok e county ma migori e siro dwach ODM mar thicho oko e apis gavana ma Migori Migosi Zacharia okoth Obado ka otenore kod wach mibadi mag omenda jo migori maromo million 73.
Ends.


text:
4
Jodong Solomon gi jotelo
1 Kamano ruoth Solomon nobedo ruodh Israel duto.
2 Magi ema ne jodonge madongo:
Azaria wuod Zadok jadolo;
3 Elihoref kod Ahija yawuot Shisha jogoro;
Jehoshafat wuod Ahilud jachan weche.
4 Benaya wuod Jehoyada jatend jolweny.
Zadok kod Abiathar ma jodolo;
5 Azaria wuod Nathan ma jatend jodong gwengʼ,
Zabud wuod Nathan jadolo kendo jangʼad ni ruoth rieko;
6 Ahishar ma jatend od ruoth;
Adoniram wuod Abda ma jatend tij achune.
7 Solomon bende ne nigi jotelo apar gariyo mane orito pinje manie Israel duto kendo ne choko gik moko ne ruoth kod joge. Moro ka moro kuomgi ne kelo chiemo kuom dwe achiel e higa.
8 Magi e nying-gi:
Ben-Hur norito pinje mag gode mag Efraim:
9 Ben-Deker norito Makaz; Shalbim, Beth Shemesh kod Elon Bethhanan;
10 Ben-Hesed norito Aruboth (Soko kod pinje duto mag Hefer).
11 Ben-Abinadab norito Nafoth Dor (kendo nokendo Tafath ma nyar Solomon).
12 Baana wuod Ahilud norito Tanak, gi Megido nyaka Beth Shan duto machiegni gi Zarethan man mwalo mar Jezreel, koa Beth Shan nyaka Abel Mehola man loka mar Jokmeam.
13 Ben-Geber norito Ramoth Gilead (kod kuonde dak mag Jair wuod Manase man Gilead kaachiel gi piny mar Argob manie Bashan kod mieche madongo piero auchiel molwor gi ohinga motegno kendo nigi lodi mag rangeye mag mula);
14 Ahinadab wuod Ido norito Mahanaim;
15 Ahimaz norito Naftali (kendo nokendo Basemath nyar Solomon);
16 Baana wuod Hushai norito Asher kod Aloth.
17 Jehoshafat wuod Parua norito Isakar;
18 Shimei wuod Ela norito Benjamin;
19 Geber wuod Uri norito Gilead (enie piny mane Sihon ruoth jo-Amor kod Og ruodh Bashan ne rito chon). En kende ema ne en jaduongʼ motelone gwengʼno.
Konyruok mapile mag Solomon
20 Oganda jo-Juda gi jo-Israel ne ngʼeny machalo ka kuoyo manie e dho nam; negichiemo, mi negimetho kendo negimor.
21 Kendo Solomon nobedo ruodh pinyno duto chakre Aora maduongʼ mar Yufrate nyaka e piny jo-Filistia mochweyo nyaka giko piny Misri. Pinjegi duto ne kelo osuru ni Solomon bende ne gin e bwo lochne ndalo duto.
22 Chiemo mane Solomon nwangʼo odiechiengʼ kodiechiengʼ ne romo gunde piero auchiel mag mogo mayom kod gunde mia achiel gi piero ariyo ariyo mag mogo amoga;
23 rwedhi apar machwe mopongʼ, rwedhi piero ariyo machwe kod rombe gi diek mia achiel kaachiel gi mwanda; ogunde, ring ngawo kod awendo machwe.
24 Nimar nobedo gi loch kuom pinjeruodhi duto man yo podho chiengʼ mar Aora maduongʼ chakre Tifsa nyaka Gaza kendo ne en gi kwe gi joma olwore duto.
25 E ndalo mag ngima mar Solomon Juda gi Israel chakre Dan nyaka Bersheba nodak gi kwe ka ngʼato ka ngʼato tiyo e puothe mar mzabibu kod ngʼope.
26 Solomon ne nigi udi alufu piero angʼwen moger ni Farese kod Farese alufu apar gariyo.
27 Jodong gwengʼno, moro ka moro e dweye ne chiwo ni ruoth Solomon gi welo duto mane oluongo, maonge gimoro amora morem.
28 Bende ngʼato ka ngʼato nokelo Shairi gi lum e kuondegi mag keno ne farese maywa geche kod farese mamoko.
Rieko Solomon
29 Nyasaye nomiyo Solomon rieko gi ngʼeyo matut moloyo kod winjo ma ok nyalo pimore mana ka kwoyo manie dho nam.
30 Rieko Solomon ne duongʼ moloyo jorieko duto manie yo wuok chiengʼ, bende noduongʼ moloyo rieko duto mag Misri.
31 Noriek moloyo ngʼato angʼata moriwo kata mana Ethan ja-Ezra kendo riek moloyo Heman gi Kalkol kod Darda yawuot Mahol. Kendo humbe nolandore e pinje molwore duto.
32 Nogoyo ngeche alufu adek kendo wende mane owero noromo alufu achiel gi abich.
33 Nowuoyo kuom kit yien kochako gi yiende Sida mag Lebanon nyaka owino magawore e kor udi. Bende nopuonjo ji kuom le kod winy gi le mamol kod rech.
34 Ji moa e pinje duto nobiro mondo owinji rieko Solomon koorgi gi ruodhi mag piny mane osewinjo humb riekone.


text:
Dwaro Mondo Chung Dwol mar Riwo Oganda e Pachoka
Written by admin on October 1, 2020
By Moses Omollo
Jakeno mar jodong luo e pachoka jaduong Abel Ombuor dwaro mondo dwol ma ochung ne riwo oganda jokenya kamoro achiel ma bende idendo ni(national cohesion and integration commission) onyal wuo oko nikech oremo timo tijene kaka owinjore.
Kane oloso kod nyakalondoni jakeno mar luo council of elder jaduong Abel Ombuor ne okoni odwaro mondo dwol ma ochung ne riwo oganda jokenya kamoro achiel (NCIC) onyal wuo oko nikech oseremo timo tijene kaka owinjore e pachoka.
Jaduong ombuor ne okoni en gima iwuoro ni dwolno osebedo ka ichulo kod osuru mar jokenya to osebedo ka oling e thuolo ma jotelo mathoth to osebedo ka wacho weche ma richo ma nyalo rocho kwee e kwonde ma opogore opogore.
Migosi ombuor ne owacho ni da ber ka dwolno onyal kethi kendo jotelogo ma osebedo ka chamo msahara to onge gimatimo onyal wil nikech ok otim tijene kaka owinjore ka okoni jotelo mathoth osebedo ka yanyore e pachoka kendo wacho weche ma nyalo thuwo oganda to onge okang kata achiel ma osekaw ne jotelogo kata matin.
Migosi ombuor bende ne okwayo jotend kanisni ma opogore opogore e pachoka mondo kik yie loko kanisegi kwonde goyo siasa ka okoni jotelo mathoth sani oseloko kanisa pawgi mar goyo siasa kendo giwachoe weche maok owinjore.
Wuok oko mar jaduong ombuor biro mana e thuolo machwok bang jotelo ma opogore opogore osebedo ka wacho weche ma richo ka moko bende yanyore wach ma okoni kidek pogo oganda jokenya ka okoni weche mag akweda mag thoudi jotelo ok onengo donjrego kata matin.


text:
Ojende owe Donjre e Timbe Mag Njore
Written by admin on October 1, 2020
By Moses Omollo.
Ruoth ma orito gwenge mar Suna East location ei Suna East Sub-county migosi Mwai Odila ogolo siem ne jodak e gwengego ma sani osedonjore e timbe mag maundu mag kwo mag jamni mondo owere kod timbego kapok chik kod jopiny orakore kodgi.
Chief Mwai Odila ne okoni ok en gino ma owinjore mondo ojende moko odonjre timbe mag njore mag kuoo mag jamni kendo kwal mwandu mag ogandago ma tiyo matek e gwengegoero mag Suna east ka ogolo siem ni ngato angata ma ibi yudi ka otenore kod weche mag kuo mag jamni to ondik piny ni gidhi kawone okang mager mar chik maonge dewo wang katamatin.
Wuok oko mar chief Odila biro mana e thuolo machwok bang ji maromo adek ne onegi kod jopiny e gwengego ma suna east bang kane osemakgi kod dhok maromo 3 mane gikwalo e gwenge mag suna e thuolo mane gidhi kod dhogo e gwenge mag kuria wach ma chief ochayo ahinya kaka mano maok onengo bed ni itimo kod moko kuom jodak goero ma suna east.
Ringre jokuoge adekgo ne ochwal e kar kano ringre jogo ma otho ma migori .


text:
Jatuka Lyrics by Prince Indah – Download Mp3 Audio
Verse One
Wuod Ugenya ma jaugunja
Ane wuod ugenya ma jaugunjani
Ah nyathi gi Wini ne anyuolra nade?
Yayee nyathigi Wini ne anyuolra nade?
Indah banju odoko kita wuod nyayala
Ogwela banju odoko kita wuod nyayala
Indah thum odonjo e wiya kethona wiya
Gino odonjo e remo ringo gi remba
Gino odonjo e remo ringo gi remba
Imanyo wendo nyathi maber jaber nyar migori
Mummy iwero wendo nyathi maber jaber nyar migori
Mummy iwero wendo nyathi maber jaber nyar migori
Mummy iwero wendo nyathi maber jaber nyar migori
Ni lando mama kamara osiep oda mong’eega koraa
Jaber mama kamara osiep oda mong’eega koraa
Kawuono iwero mama kamara osiep oda mong’eega koraa
Donge iluogo mama kamara osiep oda mong’eega koraa
Kawuono iwero mama kamara osiep oda mong’eega koraa
Maua ma oda dollyna ni to olombo wang’aa
Maua ma oda dollyna ni to olombo wang’aa
Komor mamor to buonjo soja to luongo wendaa
Komor mamor to buonjo soja to moro jodalawaa
Jaber mama kamara osiep oda mong’eega koraa
Ni lando mama kamara osiep oda mong’eega koraa
Ni John penjo mama kamara osiep oda mong’eega koraa
Ogina penjo mama kamara osiep oda mong’eega koraa
Ogina penjo mama kamara osiep oda mong’eega koraa
Nyojimo penjo mama kamara osiep oda mong’eega koraa
Ine nyar migori mamiyo ngimana mama
Lando lando nyar migori to amiyo herana
Jaber nyar migori mamiyo ngimana
Jahera nyathigi Rehema mamiyo ngimana
Jahera nyathigi Rehema mamiyo ngimana
Ine nyar gi Issa Issa oche
Mama nyar giri giri kichogo
Jaber okew kisumu to amiyo ngimana
Lando nyar gi Kevo Kevo gaga
Nyathigi Anyaso to amiyo ngimana
Nyathigi Anyaso ema amiyo ngimana
Nyathigi Steph ema amiyo ngimana
Wuo gi Kisumu to amiyo ngimana
Wuo gi Kisumu to amiyo ngimana
Wuo gi Kisumu to amiyo ngimana
Nyar jongodhe mwalo yo Rapogi
Nyar jongodhe mwalo yo Rapogi
Mama jaber nyiri Nyar jongodhe mwalo maloyo Rapogi
Toti jaber nyiri Nyar jongodhe mwalo yo Rapogi
Kawuono iwero Nyar jongodhe mwalo yo Rapogi
Ogina penjo Nyar jongodhe mwalo yo Rapogi
Ni John penjo Nyar jongodhe mwalo maloyo Rapogi
Ni John penjo Nyar jongodhe mwalo maloyo Rapogi
Yuor Reagan Nyar jongodhe mwalo maloyo Rapogi
Yuor Christine Nyar jongodhe mwalo maloyo Rapogi
Jaber yuor Javin Nyar jongodhe mwalo maloyo Rapogi
Lando yuor amilo Nyar jongodhe mwalo maloyo Rapogi
Ah lando yuor amilo Nyar jongodhe mwalo maloyo Rapogi
Jaber yuor Ogingi Nyar jongodhe mwalo maloyo Rapogi
Verse Two
Chieng’ ayuagi yuak mane eka ing’ee ni aheri
Kara ng’ama miya duonda ni awergo ma hera
Ng’ama miya duonda ni awergo ma hera
Ng’ama miya duonda wuod Nyayala
Nga’ma miya duonda wuod Nyayala
Jahera kikuyo to awinjo ka aluor
Jahera kikuyo to awinjo ka aluor
Ni lando lando kikuyo to awinjo ka aluor
Baby ka iling’ to aparo mang’eny
Jahera ka iling’ to aparo mang’eny
Saa ma imor to awinjo ka aail
Saa ma imor to awinjo ka aail
Samoro awuoyo kodi to iling’a ling’a
Iparo ang’o koda
Awuoyo kodi to iling’a ling’a
Iparo ang’o koda
Awuoyo kodi to iling’a ling’a
Mama Iparo ang’o koda
Awuoyo kodi to iling’a ling’a
Toti Iparo ang’o koda
Awuoyo kodi to iling’a ling’a
Kara Iparo ang’o koda
Agoni simu to okimaki nang’o toto
Agoni simu to okimaki nang’o toto
Jahera aoro message okiduoki nang’o chuanya
Koso ng’ato ema oketi busy kamoro mama
Apenjo koso ng’ato ng’wedo aloda kaonge mama
Lando kose ng’ato ng’weto e puotha to akia mama
Lando kose ng’ato ng’wedo ombogana mama omboganaa
Koso ng’ato ng’wedo omboganaa mama omboganaa
Koso ng’ato ng’wedo omboganaa mama omboganaa
Kose ng’ato puro puotha lando puotha
Kose ng’ato puro puotha jaber puotha
Kose ng’ato puro puotha kaonge mama
Kose ng’ato puro puotha kaonge mama
Verse Three
Iii gima imorago
An gima imorago
Mama gima imorago
Jaber gima imorago
An gima imorago
Heshima ni lando te
Gima imoragodo to heshimani lando
Kiri ilok pachi nyathi maber
Omiyo aluongi jatuka mama
Jatugo namba ochiko jatuka
Ane ong’eyo kelo tugo to otugo maber
Mama ong’eyo kelo tugo to otugo maber
Mama ong’eyo kelo tugo kendo otugo maber
Ane ong’eyo pedho ode to dum mamit
Be ing’ee ni ageni mama
Be ing’ee ni ageni mama
Lando lando sud buta aah mama
Dak imiel koda ma toto
Aluongi nade mama aah
Bi imiel koda toto
Mama yaka tobina sherri
Yaka yaka tobina sherri
Mama yaka tobina sherri
Mama chieng’ osepodho donge piny oloko godhiambo
Akoni chieng’ osepodho donge piny oloko godhiambo
Ni mano mor manade wadwa
Jaber bi wasom ndiko matin
Wachako e chakruok to watieko gi fweny to ing’eyo mama
Mama ka wachake chakruok to watieko gi fweny to ing’eyo mama
Akoni ka wachake chakruok to watieko gi fweny to ing’eyo mama
Mama ka wachake chakruok to watieko gi fweny to ing’eyo mama
Toto ka wachake chakruok to watieko gi fweny to ing’eyo
Mama ka wachake chakruok to watieko gi fweny
Eeeeeh mama
Nyar migori to ageno
Jaber Nyar migori chunya
Jatuka Lyrics
ALSO, SING TO – Nyar Joluo Lyrics – Prince Indah


text:
BY WALTER KUMIRA
Lutela manyen ma pud kiyero gin ayera ite dul pa Acholi West Districts Bodaboda Forum gulego lumema gi me tic ki but lim ma ginongo ki tic me ngweco bodaboda we culu kwan pa lutino gi.
Dul me Acholi West Districts Bodaboda Forum gicako malube ki yer atyer ma otime iceng abicel ma okato kun otoro lumema ma loyo wi dul pa lungwec bodaboda me districk me i Gulu, Amuru, Nwoya, Omoro ki Gulu citi.
Dul man tye dul ma toro lungwec bodaboda i but piny ma ikupoto ceng me ilobo Acholi dak neno gi tye pi jolo kuc, ribbe ki note kacel ki kit me toro kube ikin lungwec bodaboda ilobo Acholi.
David Komakech, matye won kom me dul man, ocayo tutwal lakit tam ki neno pa lwak ma gin tamo ni tic me ngweco bodaboda obedo tic pa lubal ki lukwiya piny keken.
En otito ni wek ki lok neno ma pol lwak cayo kwede tic pa lungwec bodaboda calo tic ma konye peke, omyero lumema me dul man ocak cwalo tic me culu kwan pa lutino gi macalo gin ma pire tek tutwal.
Komakech ma bene tye lacancila 5 ma cung pi lwak me sab canti me Palaro i Gulu districk otito ni macocoki gin gi bi yaro yub me deno lim pi culu kwan wek okony kor lumeme gi ki culu kwan pa lutino gi kun ki deno lim man dak ki dwoko ki magoba manok.
Francis Rubangakene, ma loyo lok me lubu cik kacel ki miyo pwod i dul man, ocwako tam man kun tito ni tic atiya mite me neno ni gicuku cwing luwot gi dak giloko tam pa luwot gi ilok kom maro keto cente.
Godfrey Ojok, lamema me dul man otito ni luwot gi onwongo kono pe gibedo ki par matek tutwal ikit me culu kwan pa lutino pien kadi bed ni gin gitiyo lim nino ki nino, ento peko tye ni ngec gi nok ikit me kano lim dak pwony me gwoko lim mite tutwal.


text:
Lwenj Lwenje- Contents
-
-
- WECHE MANTIE
- Wach moa kuom Jandiko kuom Jogo Masomo Kitabuni eni
-
-
-
-
-
- SURA AUCHIEL - DHI NYIME OTAMORE
-
-
-
-
-
-
-
-
- SURA APAR GABICH - DWOL MADUONG’
-
- SURA APAR GABIRIYO - NDALO MAG CHANDRUOK MAR YAKOBO
-
- SURA APAR GOCHIKO - POK MAR JO MALER
- PIERO ARIYO - HIGINI GANA ACHIEL
- PIERO ARIYO GACHIEL - CHIER MAR ARIYO
-
-
-
-
- Results
- Related
- Featured
- Weighted Relevancy
- Content Sequence
- Relevancy
- Earliest First
- Latest First
PIERO ARIYO - HIGINI GANA ACHIEL
NACHAKO ang’iyo piny kendo. Ne osetieki jo maricho duto, kendo kitundini maggi noke e wang’ piny. Mirimb Nyasaye nosebiro ni jo madak e wang’ piny e yor masirini abiriyo mogik ma nomako piny, mana masirini malit ma nomiyogi muodo lakgi kendo kuong’o Nyasaye nikech rem ma ne giyudo. Jokwath mag miriambo e ma mirimb Jehova nobedo mager kuomgi moloyo. Wengegi noselal nono, kendo lewegi bende notwo ei dhoggi, mana e kinde ma ne gichungo e wi tiendgi. Ka dwond Nyasaye noseluongo jo maler kendo resogi ae piny, ogandano mar jo maricho nochako timo gero kendgi. Piny nopong’ gi remo, kendo jo motho nopong’o piny a tung’ piny kuchiel nyaka ko machielo.KKS 122.1
Piny ne chalo kaka thim modong’ nono. Yiengini mar piny nosesienyo mier madongo gi matindo, kendo ne gidhurore tuche tuche. Gode nosea karegi, ka giweyo buche madongo dongo. Kite mobarore, ma nam nowito, kata ma nomukore kendgi e wang’ piny, ne gike koni gi koni e wang’ piny. Yien madongo nopudhore, kendo ne gike koni gi koni e wang’ piny. Piny machalo kamano ero e ma nobedo kar dak mar Satan gi jomalaikane kuom higini gana achiel. Kanyo e ma nosikie, kowuotho koni gi koni e wang’ piny mochwanyore ochwanyore kamano, kendo none gik mobiro nikech ng’anjo ma nong’ajo ni chik Nyasaye. Kuom higini gana achiel enosiki mana koneno nyak mar kuong’ ma ne okuong’go piny nikech en.KKS 122.2
Notweye mondo osiki mana e piny ka, ma ok noyud thuolo mar chopo e pinje mamagi, mondo otem kata chando chuny jogo ma ne ok oketho. Ndalogo Satan none lit maduong’ ahinya. Nyaka chakre podhone, to osesiko mana kotimo timbe maricho. To e ndalogo nomaye tekone kendo enobedi mana koparo apara gik maricho duto mosetimo nyaka chakre podhone, kendo enobedi maluor ahinya kotetini kinyise gik malich mabiro timore e ngimane e ndalo manyime, kaka nosande nikech richo duto mosetimo, kendo yudo chwat nikech keth duto mosewuondo go ji mi ne gidonjee.KKS 123.1
Nawinjo malaika, kod jo maler mowar ka gigoyo koko mar mor, kendo dwondegi ne chalo gi dwond thumbe gana apar, ma gibedo mamor nikech Satan ne ok nyal biro temogi kata chandogi kendo, kendo nikech nosewar ji madak e pinje mamoko e luete mondo kik otemgi.KKS 123.2
Eka naneno kombe ruodhi, kendo Yesu kod jo mowar ne gibedo e kombego; kendo ji maler nobedo kaka ruodhi kod jodolo mag Nyasaye. Kristo, kaachiel kod joge, ne ging’ado bura ni jo maricho ma notho, ka giporo timbegi kod gik mondiki e Kitap Chik, mana Wach Nyasaye; kendo ne ging’ado ni ng’ato ka ng’ato bura kuom timbe ma notiyo gi ringruok. Eka ne giporo ni jo maricho sand mowinjore kodgi, kaka tichgi obet; kendo gigo duto nondiki but nyinggi e kitap tho. Yesu kod jo maler nong’ado bura ni Satan kod jomalaikane bende. Chwat mar Satan to nyaka obed maduong’ moloyo mano ma jo ma nowuondo oyudo. Sand mare opogore kod margi mabor ma ok nyal por kod margi. Bang’ ka jogo ma nowuondo osetho duto, Satan owuon to onego obedie mondi ka pod owinjo rem.KKS 123.3
Ka ng’ado bura mar jo maricho ma notho noserumo, e giko mar higini gana achiel, Yesu noa e dalano, kendo jo maler kod oganda jomalaika noluwo bang’e. Yesu nolor e wi got maduong’, kendo ka tiende nonyono godno, got nopogore diere ariyo kendo nobedo kaka pap maduong’ kendo malach. Eka ne wang’iyo kendo ne waneno dala maduong’ maberno, ma nigi mise kod dhorangeye apar gariyo, rangeye adek e bathe koni gi koni, kod jomalaika achiel e dhorangach ka dhorangach. Ne wagoyo koko niya, “Dala! Dala maduong’! Olor oa ka Nyasye e polo!” Kendo nolor piny gi berne duto kod duong’ne maler macharo wang’, kendo nochungo e wi pap malach ka ma Yesu noselosoni.KKS 124.1


text:
10 “Adier, adier, awachonu ni, ng’at ma ok luw dhoot sa ma odonjo e kund rombe, to odonjo gi yo machielo, ng’atno en jakuo kendo en jayeko.+2 To ng’at ma luwo dhoot en jakwadh rombe.+3 Jarit-dhoot yawone+ kendo rombe winjo dwonde,+ kae to oluongo rombene gi nyingegi, eka otayogi kogologi oko.4 Ka osegolo rombene duto oko, otelo e nyimgi kae to rombego luwo bang’e, nikech ging’eyo dwonde.5 Ok gibi luwo ng’at ma gikia ngang’, to gibiro ringo ng’atno, nikech ok ging’eyo dwond welo.”6 Yesu nogoyonegi ngerono, to ne ok ging’eyo tiend gik ma nowachonegi.7 Omiyo, Yesu nowachonegi kendo niya: “Adier, adier, awachonu ni, an e dhood rombe.+8 Ji duto ma ne owuondore gi nyinga, gin jokuo kendo joyeko; to rombe ne otamore winjogi.9 An e dhoot; ng’at ma donjo kokalo kuoma, ibiro rese, kendo obiro donjo iye mi owuog oko kendo onwang’ chiemo.+10 Jakuo biro mana ni mondo okwel, onek, kendo oketh gik moko.+ An to asebiro mondo rombe oyud ngima kendo giyude mogundho.11 An e jakwath maber;+ jakwath maber chiwo ngimane ne rombe.+12 Jakwath mondiki ma ok en wuon rombe, ringo sa ma oneno ka ondiek biro mi ojwang’ rombe. Eka ondiek monjo rombe kendo keyogi.13 Oringo nikech en ng’at mondik tich kendo ma ok dew rombe.14 An e jakwath maber. Ang’eyo rombena kendo rombena bende ong’eya+15 mana kaka Wuora ong’eya to an bende ang’eyo Wuora;+ kendo achiwo ngimana ne rombe.+16 “To an gi rombe mamoko ma ok gin mag kundni;+ gin bende nyaka akelgi iye, kendo giniwinj dwonda, mi ginibed kueth achiel e bwo jakwath achiel.+17 Mano e momiyo Wuora ohera,+ nikech achiwo ngimana,+ mondo eka achak ayude kendo.18 Onge ng’at ma nyalo mayago, to achiwe kuom dwacha awuon. An gi teko mar chiwe, kendo an gi teko mar yude kendo.+ Chikni nayudo koa kuom Wuora.”19 Wechego nomiyo Jo-Yahudi+ obedo gi ywaruok kendo.20 Thothgi ne wacho niya: “En gi jachien kendo neko omake. Ang’o momiyo uwinje?”21 Jomoko ne wacho kama: “Magi ok gin weche mag ng’at ma nigi jachien. Be jachien nyalo yawo wenge muofni?”22 Gie kindeno, Sawo mar Walo Hekalu ne timore Jerusalem. Ne en ndalo koyo,23 to noyudo ka Yesu wuotho e hekalu e agola miluongo ni Agoch* Solomon.+24 Eka Jo-Yahudi nolwore mi gichako wachone niya: “Ibiro miyo wabed gi kiawa nyaka karang’o? Ka in e Kristo, wachnwa ayanga.”25 Yesu nodwokogi kama: “Ne asewachonu, to e ma ok uyie. Tije ma atimo e nying Wuora chiwo neno kuoma.+26 To ok uyie nikech ok un rombena.+27 Rombena winjo dwonda, ang’eyogi kendo giluwa.+28 Amiyogi ngima ma nyaka chieng’,+ kendo ok nokethgi ngang’, bende onge ng’at ma nogolgi e lweta.+29 Gima Wuora osemiya en gima duong’ moloyo gik mamoko duto, kendo onge ng’at ma nyalo gologi e lwet Wuora.+30 An kod Wuora wan achiel.”*+31 Kendo Jo-Yahudi nokwanyo kite mondo gichielego.32 Yesu nowachonegi kama: “Ne anyisou tije mabeyo mang’eny moa kuom Wuora. Kuom tijego, en tich mane momiyo uchiela gi kite?”33 Jo-Yahudi nodwoke niya: “Wachieli gi kite, ok nikech tich moro maber, to nikech ichayo Nyasaye;+ nimar kata obedo ni in dhano, iketri ni in nyasaye.”34 Yesu nopenjogi kama: “Donge ondik e Chiku ni, ‘Ne awacho ni: “Un nyiseche”’?*+35 Ka Nyasaye noluongo jo ma wach Nyasaye nobironegi ni ‘nyiseche’+—to ok nyal lok Ndiko —36 an ng’at ma Wuora nopwodho mi ooro e piny, be duwachna ni, ‘Ichayo Nyasaye,’ mana nikech ne awachonu ni, ‘An Wuod Nyasaye’?+37 Ka ok atim tije mag Wuora, kik uyie kuoma.38 To ka atimogi, kata obedo ni ok uyie kuoma, yieuru kuom tijego,+ eka ung’e kendo udhi nyime ng’eyo ni Wuora ni e winjruok achiel koda, kendo an e winjruok achiel kod Wuora.”+39 Omiyo, ne gitemo make kendo, to ne odhi ka ma ne ok ginyal yudee.40 Eka nowuok modhi loka Jordan kendo, ka ma Johana ne batisoe ji kinde motelo,+ mi nobet kuno.41 Kendo ji mang’eny nobiro ire mi gichako wacho niya: “Johana ok notimo kata ranyisi achiel, to gik moko duto ma Johana nowacho kuom ng’atni, osetimore adier.”+42 Kendo ji mang’eny ma ne ni kanyo noketo yie kuome.
Weche Moler Piny
^ Magi gin kuonde miluwo ma nigi sirni molworogi kod tado e wigi.


text:
Lwenj Lwenje- Contents
-
-
- WECHE MANTIE
- Wach moa kuom Jandiko kuom Jogo Masomo Kitabuni eni
-
-
-
-
-
- SURA AUCHIEL - DHI NYIME OTAMORE
-
-
-
-
-
-
-
-
- SURA APAR GABICH - DWOL MADUONG’
-
- SURA APAR GABIRIYO - NDALO MAG CHANDRUOK MAR YAKOBO
-
- SURA APAR GOCHIKO - POK MAR JO MALER
- PIERO ARIYO - HIGINI GANA ACHIEL
- PIERO ARIYO GACHIEL - CHIER MAR ARIYO
-
-
-
-
- Results
- Related
- Featured
- Weighted Relevancy
- Content Sequence
- Relevancy
- Earliest First
- Latest First
PIERO ARIYO GACHIEL - CHIER MAR ARIYO
EKA Yesu kod oganda jomalaika maler, kod jo mowar maler duto, ne giwuok e dala. Jomalaika nolworo Jaduong’gi kendo ne gikowe ka nowuotho, kendo oganda mar jo mowar malergo ne giluwo bang’gi. Eka Yesu noluongo jo maricho ma notho koluongogi gi dwol maduong’; kendo ne giwuok gi ringregi monyoch, ma nigi tuo, mana kaka ne gidonjo ei liete. Mano wach malich! Gi ma ok digomb kata ng’iyo gi wang’i! Jogo ma nochier e chier mokwongo to ne giwuok jo maler mangi kido mak tho; to e chier mar ariyo ji duto nobed gi kido maricho gi mbelini duto ma ne nie dendgi, mobedo ranyisi mag kuong’ ma nobiro kuom dhano nikech keth. Ruodhi kod jo ma ne nigi nying’ e wang’ piny, jo madongo gi jo matindo, jorieko kod jopoya, giduto giniwuogi kanyakla. Giduto ginine wuod dhano; jogo bende ma nochaye ka ginyiere, ma nosidhone ndiga mar kudho kendo ma nochwade, giduto gininene e duong’ne duto kaka ruoth. Jogo duto ma nong’ulo kuome olawo e kinde ma niyale, duto giniluor wang’e kod duong’ mar nenruokne. Jogo duto ma noguro msimari e luetene kod tiendene, ginine kwondego ma ne giguro. Jogo bende ma nochwowo ng’edene gi tong’, ginine mbelini mag timgi malit ka ni e dende. Kendo gining’e kaka En e Jalo ma ne giguro kendo nyiero chieng’ thone chande. Kendo ginichak yuak malich, ka giringo mondo gipondi ka gia e wang’ jalo ma Ruodh ruodhi kendo Jaduong’ mar jodongo.KKS 125.1
Giduto ginidwar mondo gipondi e bwo Iwendini, mondo giumgi ni wang’ En ma ne gichayo. Kendo jo marichogo, ka teko maduong’no ogoyogi nyang’eng’o, giwinjo lit nikech duong’ maler mare, kendo ginigo koko gi dwol achiel maduong’ ka gi wacho niya, “Hawi mondo obed kuom ng’atno mabiro e nying Ruoth!”KKS 126.1
Eka Yesu kod jomalaika maler, kod jo maler kaluwo bang’gi, ne gidonjo kendo ei dala maler, kendo yuagruok malich mag jogo ma bura oloyo nopong’o piny. Mi naneno Satan kochako tichne kendo. Nokadho e kind joge, kendo nomiyo jo manyap kod jo monyoch duto teko, kendo nowachonigi kaka en kod jomalaikane gin gi teko ahinya. Nosiemonigi ji tara mathoth ma nosechier. Kanyo ne nitie jolweny marateke kod ruodhi ma nobedo rateke e Iweny, bende ma noseloyo ogendini mathoth e Iwenje. Kanyo ne nitie raroche marateke kod jolweny madongo ma Iweny moro ne pok oloyo e wang’ piny. Napoleon, jatend Iweny ma jasunga, ma nomiyo ogendini tetini nikech en bende ne en kanyo. Ne nitie jo maraboche kanyo, ma nenruokgi chalo ka mar yawuot ruodhi, jo ma nopodho e Iweny ka ne chunygi pod gombo yudo locho.KKS 126.2
Ka giwuok e lietegi to gichako mana paro wechego ma thogi nong’ado. Giniwuogi gi gombono mar locho, mana gombono ma ne gin go e kinde ma ne tho oyudogi. Mokwongo Satan notiek loso wach kod jomalaikane, eka nowuo kod ruodhi ma jolochgo kod jo marateke. Eka nong’i ogandano maduong’, kendo enowachnigi kaka oganda manie dalano en mana oganda mar ji manok bende manyap, kendo kaka ginyalo dhi mondo gikaw dalano, kendo riembo jogo mantie iye, kendo kawo mwandu kod duong’ne duto.KKS 126.3
Jogo owinjo wuondno mar Satan, kendo giduto giniikre dichiel mar dhi e Iweny. Ei oganda jogo nitie jo mariek ma luetgi ng’won, kendo ginilos gund gi Iwenje mayore yore. Eka ka Satan otelonigi, ogandano nochak wuoth. Ruodhi kod jolweny noluw bang’ Satan machiegini, to jo modong’ noluwie kidieny kidieny. Mony ka mony nobed kod jatendgi, kendo ginichanre maber e piny mochwanyoreno ka gichiko Dala Malerno. Yesu nolor dhorangeye dala, kendo oganda maduong’ mar Satan nolwore, kendo ginichanre maber ka jolweny, ka girito kedo Iweny maduong’.KKS 127.1


text:
Politics
Written by admin on October 1, 2020
BY DAVE OPIYO
KISUMU COUNTY
Moko kuom jochung makoro to olap dhogi ndong ne kom mar MCA ma kisumu North ward koro owuok oko kendo ochako kampen mag gi ayanga.
Moko kuomgi bende koro kwayo oganda mawuok egwenge ma kisumu North ward duto mondo owere kod siasa mag tulo kendo giket okenge mag neno ni kwee obetie ekinde gi duto makoro to gi dhii timo siasa.
Ma en kwayo mabende ne ogol kod migosi Thomas Kotieno mane oriko loso egwenge ma kiboswa,Dago kachiel kod Ogada eyor neno ni otee mar kwee ochopo ne jodak go duto.
Migosi Kotieno bende ne odhiyo nyime kawacho ni weche mag thieth ma ichwalo ne jopiny egwenge go osebet e ranginy mapiny mokalo wach ma owacho ni osemiyo jodak ma gwenge go oseyudo hinyruol mokalo kabende olero koro osechopo kinde ma jopiny nyaka koro yier jotelo go mankod chuny mar konyo kendo tiyone jopiny
Rowere matindo bende ne oyudo singo makende mar biro yudo yore go mag konyruok ka migosi Kotieno lero ni nyaka omany kaka inyalo konyo ojende mondo ogol gi e chandruok makoro to ogoyo tach ekind jodak go.


text:
Thieth e Seme sub-County
Written by admin on October 1, 2020
Jodak mawuok Manywanda ei Seme sub county koro kwayo serikaND county ma kisumu mondo otemie oluwe kaka kuonde thieth mantiere egwenge ma Seme tiyo nimar jopiny egwenge go osebet ka kaloe e chandruoge buora ekinde ma gidhii manyo thieth e kuonde thieth magwenge go.
David Oloo en achiel kuom jopiny mawuok egwenge go ma manywanda mane olero kit sandruok magisebet ka gikalie ekinde duto ka gidhii hospital mango thieth.
Jodak go mane oriko loso eseche mane isidho ayanga lipot manyocha timo nonro mar ngeyo kaka kuonde thieth ma kisumu county tiyo lipot mabende ne itimo kod migawo maok mar piny owacho ma iluongo ni Transform Empowerment for Action initiative, ne gilero ni okigingeyo gima omiyo osik ka ikono gi ni ginyieu yath okoo kata obedo ni serikal oketo omenda mar yath e migawo mar thieth.
Triza Anyango mabende en jadak ma seme lero ni Mon mapek osebedo ka kaloe andaki ekinde duto ma githii konyore e kuonde thieth.
Cliff Ochieng mabende wuok e riwruok mane otimo nonro no mabende ongere kaka TEAM kata Transform empowerment Action Initiative ne okwayo serikand county ma kisumu mondo otem oketie chike manyalo tayo kuonde thieth duto mantiere e county ni ma kisumu.


text: 2 Koro e odiechieng’ mar adek, nyasi moro mar kend ne timore Kana man Galili, kendo min Yesu ne ni kanyo.2 Yesu gi jopuonjrene bende ne ogwel e nyasino.3 Ka ne divai chiegni rumo, min Yesu nowachone niya: “Gionge divai.”4 To Yesu nodwoke niya: “Wachno omakowa nade? Sana pok ochopo.”5 Min mare nowacho ne jo ma ne konyo tich kama: “Timuru gimoro amora mowachonu.”6 Koro kaluwore gi chik pwodhruok mar Jo-Yahudi,+ ne nitie agulni auchiel mag pi kanyo, ne olosgi gi kidi kendo moro ka moro ne nyalo ting’o lita ma dirom 44 kata 66.7 Yesu nokonegi niya: “Pong’uru agulnigo gi pi.” Ne gipong’ogi thich.8 Eka nowachonegi niya: “Koro tuomuru moko mondo uter ne jal ma tayo nyasi.” Ne gitimo kamano.9 Ka jal ma ne tayo nyasino nobilo pi ma koro ne oselok divai, nikech ne ok nong’eyo kama divaino nowuokie (jotich ma ne otwomo pigno to nong’eyo), noluongo wuon kisera10 kendo nowachone niya: “Pile ji kwongo golo divai maberie moloyo, to ka ji osemer eka gigolo ma ok ber ahinya. In to ikano divai maber moloyo nyaka sani.”11 Yesu notimo honono ka en Kana e piny Galili. Mano e hono ma nokwongo timo, kendo nomiyo duong’ne onenore ayanga,+ mi jopuonjrene noketo yiegi kuome.12 Bang’ mano, ne gilor mi gidhi Kapernaum,+ ka en gi min-gi, kod owetene,+ gi jopuonjrene, to ne ok gibet kuno kuom ndalo mang’eny.13 Koro Pasaka+ mar Jo-Yahudi ne chiegni, kendo Yesu noidho kodhi Jerusalem.14 Nodonjo ei hekalu monwang’o jo ma ne uso dhok, gi rombe, gi akuche.+ Jowil pesa bende nobet e kombegi.15 To bang’ mino tonde molosogo del, noriembo jogo duto ma ne nigi rombe kod dhok kogologi oko mar hekalu, kendo nopuko pesa mag jowil pesago, mi noloko mesnigi ataro.+16 Eka nowacho ne jo ma ne uso akuche kama: “Goluru gigi kae! Weuru loko od Wuora od ohala!”*+17 Jopuonjre noparo weche ma ne ondik niya: “Kinda ma an-go ne odi biro tieka.”+18 Kuom mano, Jo-Yahudi nopenje kama: “En hono mane ma inyalo timonwa+ mondo wang’e ni in gi ratiro mar timo gigi?”19 Eka Yesu nodwokogi kama: “Mukuru hekaluni, to abiro gere gi ndalo adek.”+20 Mi Jo-Yahudi nopenje niya: “Hekaluni noger kuom higni 46, to in digere gi ndalo adek nade?”21 Kata kamano, hekalu ma ne owuoyo kuome, ne en dende.+22 To ka nosechiere, jopuonjrene noparo kaka nojawacho mano,+ mi ne giketo yie e Ndiko kendo e wach ma Yesu nosewacho.23 Kata kamano, ka ne en Jerusalem e sawo mar Pasaka, ji mang’eny noketo yie e nyinge ka ne gineno honni ma notimo.24 To Yesu ne otang’ kodgi nimar nong’eyogi giduto,25 kendo ne ok ochuno ni ng’ato onyise weche e wi dhano nimar nong’eyo gima ni e chuny dhano.+


text:
Lwenj Lwenje- Contents
-
-
- WECHE MANTIE
- Wach moa kuom Jandiko kuom Jogo Masomo Kitabuni eni
-
-
-
-
-
- SURA AUCHIEL - DHI NYIME OTAMORE
-
-
-
-
-
-
-
-
- SURA APAR GABICH - DWOL MADUONG’
-
- SURA APAR GABIRIYO - NDALO MAG CHANDRUOK MAR YAKOBO
-
- SURA APAR GOCHIKO - POK MAR JO MALER
- PIERO ARIYO - HIGINI GANA ACHIEL
- PIERO ARIYO GACHIEL - CHIER MAR ARIYO
-
-
-
-
- Results
- Related
- Featured
- Weighted Relevancy
- Content Sequence
- Relevancy
- Earliest First
- Latest First
SURA ARIYO - WACH MODHIERO MAR CHAYO CHIK
JAOTE Paulo, ka nondiko barupe mar ariyo ni Jothessalonika, nokoro wach dok chien maduong’ ma ne biro bedee, kendo ma dikel gurruok kuom teko mar Kanisa mar Rumi. Paulo nowacho kaka ndalo mar Kristo ok nochopi, “ka pok Ng’anjo Mogik obetie, kendo dhano ma chayo chik ofwenyore. En e dhano moket ni keth, jal ma kedo kendo sungore, kokwero gimoro amora miluongo ni Nyasaye, kata milamo. Otimo kamano nyaka en owuon obed e hekalu mar Nyasaye, kohulore owuon ni en Nyasaye.” Kendo Jaote Paulo omedo siemo owete kaka “kata koroni teko maling’ling’ ma chayo chik tiyo.” 2 Jo Thess. 2:3, 4, 7. Kata mana e ndalo machon go eko, to jaote noneno ka wuond moko ochako donjo e kanisa, ma ne nyalo loso yo ni dongruok mar loch Kanisa mar Rumi.KKS 16.1
Mokwongo nodonjo matin tin, nyaka mos mos ka nosetegno kendo loyo chuny ji mang’eny, wach modhiero mar chayo chik ne odhi nyime gi tichne maduong’ mar wuond kendo mar piem gi Nyasaye. Mana mos mos, ka ji ok ong’eyo, ne gipo mana ka kido kod timbe mag piny oseyudo kinde mar donjo ei kanisa mar Jokristo. Sand mager ma kanisa noyudo e bwo loch mag jo malamo gik maket (paganism) nobet kogeng’o kido mar winjruok gi piny kod chuny mar luwo ndach piny ma ne dwaro donjo ei kanisa. To ka sand norumo, ma dini mar Kristo nochako dhi timo winjruok kod jodong piny kendo donjo e ut ruodhi, kanisa noweyo muolo mar Kristo kod jopuonjre mage, mi nochako luwo dhethruok gi sunga mag jodong piny kod jodolo ma nolamo gik maket; kendo kar timo dwaro mar Nyasaye, nochako luwo puonj kod timbe mag dhano. Lokruok moro marach rach mar ruoth Constantine e higa 323 A.D., mobedo Jakristo kuom nying’ kende, nomiyo ji obedo mamor ahinya; kendo piny kod timbene, ka giruakore gi kido mar bidhruok ma oko, noyudo yo mar donjo ei kanisa. Koro kethruok nomedore mapiyo ahinya. Kata nonenore ni kit piny mar lamo gik maket odok chien, to chutho en e ma nobedo kolocho. Nikech lokruok marach rach mar ji mang’eny mobedo Jokristo kuom nying’ kende, chuny mar piny kod timne nolocho e kanisa. Puonj mar piny, timbe mag duong’ gi pak, timbe kaka mag liswa kod juok, nokikore kaachiel kuom dini kod lemo duto mag jogo ma ne luongore ni jolup Kristo.KKS 16.2
Nikech winjruok ma nobedee e kind tim chilo kod dini mar Kristo, kinde ne nitie mondo tich mag wuod Kethruok omed dongo, ma jonabi nokoro wachne chon kaka osindo kendo osungore kuom duto miluongo ni Nyasaye. Medruok miwuoro mar dini mar miriambono, en mana tich maduong’ chuth mar teko mar Satan —rapar mar kinda mare mar temo ketore e kom duong’ mar piny mondo orony piny kaka odwaro en owuon.KKS 17.1
Kanisa nochako dwaro kony kod timo winjruok gi joloch mag piny mana nikech nodwaro yudo mwandu kod duong’ mar piny; kendo ka kanisa nosedagi Kristo kamano, noyuware mos mos nyaka noyie timo winjruok gi Askofu mar Rumi, ma ne oketore kaka en e wi kanisini duto.KKS 18.1
Puonj maduong’ achiel mar kanisa mar Rumi en mana ni papa e mobedo wi kanisini duto mag Jokristo manie piny ka, kendo kaka en gi loch mogik chuth e wi jodong kanisani duto, askofu duto kod jo pastor duto manie piny ngima. To moloyo mano, papa sungore kod nying’ duto mowinjore luonggo mana Nyasaye Owuon.KKS 18.2
Satan nong’eyo malong’o kaka Ndalo Maler nyalo miyo ji pogo weche kendo ng’eyo wuond mage, eka ginyalo tamo tekone. Jawar mar piny bende notamo wechene mariek mag wuond mana kod Wach Nyasaye. Kuom tem ka tem ma Satan nokelo, to Kristo nosire kod okumba mar adieri mochwere, kowachone ni, “Nondiki niya.” Kuom weche duto ma Satan nokelo, to notame kod rieko kod teko man kuom Wach Nyasaye. Ka Satan dwaro mondo osiki koloyo ji, kendo mondo ogur loch mar papa mochuogore kar duong’ mar Nyasaye, to nyaka ogol chunygi oko kuom somo kendo ng’eyo Biblos. Biblos omiyo Nyasaye duong’, kendo onyiso dhano kare mowinjorene; kamano nyaka Satan tem pando puonjne madieri, konyonogo piny. Kanisa mar Rumi nokonyre kod wachni eni. Kanisa mar Rumi nogeng’o landruok mar Biblos kuom higini miche mathoth. Ne ogeng’ ji mondo kik gisom Ndiko Maler, kendo mondo kik gibed kode e utegi,kendo jopadri kod jodong kanisa noloko tiend puonj Biblos kaka gineno giwegi, mondo oluw wuond maggi. Kamano chiegini piny duto noluongo papa kaka jaote maduong’ mar Nyasaye e piny, kendo kaka en gi loch maduong’ kuom kanisa gi piny.KKS 18.3


text:
A5
Nying Nyasaye e Ndiko mag Dho-Grik mag Jokristo
Joma olony e weche mag Muma oseyie ni nying Nyasaye e nyukta ang’wen miluongo ni Tetragramaton (יהוה), yudore chiegni nyadi 7,000 e Ndiko mag Dho-Hibrania. Kata kamano, ji mang’eny ok oyie ni nyingno bende ne yudore e Ndiko mag Dho-Grik mag Jokristo (Muma Manyien). Nikech mano, ng’eny Mumbni mag Kisungu ma tinde iloko ok ti gi nying Nyasaye e Ndiko mag Dho-Grik mag Jokristo. Bende, kata mana sama giyudo nyukta mag Tetragramaton e Ndiko mag Dho-Grikgo sama giloko, ng’eny jolokogo wilo Jehova gi “Ruoth.”
Joma oloko Muma Maler—Loko mar Piny Manyien to ok otimo kamano. Nying Jehova yudore e iye nyadi 237 e Ndiko mag Dho-Grik mag Jokristo. Nitie gik moko ariyo madongo momiyo joma ne oloko Mumano notiyo gi nying Jehova e yo ma kamano: (1) Kitepe mag dho Grik ma yudore e kindegi ok e ma ne okwong ndik tik-tik. Thoth kitepego ne ondik chiegni higni 200 bang’ ka nosendik buge mokwongo tik-tik mag Ndiko mag Dho-Grik mag Jokristo. (2) E kindego, nenore ni joma ne kopo kitepe mag dho Grik ne golo nyingno kae to giwile gi Kyʹri·os, ma en dho Grik ma tiende en “Ruoth,” kata, nyalo bedo ni ne gikopo kitepe mag dho Grik ma noyudo osegolie nyingno.
Komiti mar Muma mar Loko mar Piny Manyien nofwenyo ni nitie gik manyiso maler ni nyukta mag Tetragramaton ne yudore e kitepe mokwongo tik-tik mag dho Grik. Paro ma ne ging’ado otenore gi weche maluwogi:
-
Ndiko mag Dho-Hibrania ma ne itiyogo ndalo mag Yesu kod jootene, ne nigi nyukta mag Tetragramaton kuonde duto ma ne giyudoree. E higni moko mokalo, nitie joma ne kwedo wachno. Kata kamano, gie sani nitie kopi moko mag Ndiko mag Dho-Hibrania ma nondik e kind higa mar 1 nyaka 100 Bang’ Kristo (B.K.), ma noyud machiegni gi Qumran. Omiyo, onge kiawa ni nyukta mag Tetragramaton ne yudore e kitepego.
-
E ndalo Yesu kod jootene, ne oti gi nyukta mag Tetragramaton sama ne iloko Ndiko e dho Grik kowuok e dho Hibrania. Kuom higni mang’eny, joma olony e weche mag somo ne paro ni nyukta mag Tetragramaton ne onge e loko mag dho Grik ma noloki kowuok e dho Hibrania (Greek Septuagint). Kae to bang’e,e higa mar 1950, joma olony e weche mag somo noyudo bethe kitepe moko mag Greek Septuagint ma notigo chon e ndalo Yesu. Bethe kitepego nigi nying Nyasaye, kendo ondikgi e nyukta mag dho Hibrania. Omiyo, wechego nyiso maler ni e ndalo Yesu, Ndiko mag Dho-Grik ne nigi nying Nyasaye e igi. Kata kamano, ka nochopo e kind higa mar 300 nyaka 400 B.K., buge ma ne ihinyo tigo mag Greek Septuagint kaka Codex Vaticanus kod Codex Sinaiticus, ne onge gi nying Nyasaye kuonde duto ma nyingno ne yudoree e loko mokwongo tik-tik a e bug Chakruok nyaka Malaki. Mano e momiyo ok en gima kawowa gi wuoro ni kitepe ma nokan chakre kindego onge gi nying Nyasaye e Muma Manyien kata Ndiko mag Dho-Grik.
Yesu nowacho ayanga niya: “Asebiro e nying Wuora.” Nojiwo bende ni tije ma notimo, notimo ‘e nying Wuon-gi’
-
Ndiko mag Dho-Grik mag Jokristo wacho maler ni Yesu notiyo gi nying Nyasaye nyading’eny kendo nonyiso jomamoko nyigno. (Johana 17:6, 11, 12, 26) Yesu nowacho ayanga niya: “Asebiro e nying Wuora.” Nojiwo bende ni tije ma notimo, notimo ‘e nying Wuon-gi.’—Johana 5:43; 10:25.
-
Nikech Ndiko mag Dho-Grik mag Jokristo bende ne ondik kuom much Nyasaye mana kaka Ndiko mag Dho-Hibrania, golo nyingno e Ndiko mag Dho-Grik nyiso kaka joma loko ok makre gi weche manie Ndiko mag Dho-Hibarania. E higa mar 50 B.K., jaote Jakobo nowacho ne jodongo ma ne ni Jerusalem kama: “Simeon oselero adimba kaka Nyasaye koro noparo jo ma oa e ogendni mamoko mondo okaw kuomgi jo ma iluongo gi nyinge.” (Tich Joote 15:14) Jakobo ne ok nyal tiyo gi wechego ka dipo ni ne onge ng’ama nong’eyo nying Nyasaye kata ma ne luongo nyingno e hignigo.
-
Ondik nying Nyasaye e yo machiek e Ndiko mag Dho-Grik mag Jokristo. E Fweny 19:1, 3, 4, 6, nying Nyasaye yudore e wach motigo ni “Haleluyah.” E dho Hibrania, wachni tiende en “Pakuru Jah.” “Yah” kata “Jah” en nying Jehova e yo machuok. Nyinge mang’eny ma ne otigo e Ndiko mag Dho-Grik mag Jokristo nowuok kuom nyingno. Kuom ranyisi, nitie buge moko ma lero ni tiend nying Yesu en “Jehova e Jareswa.”
-
Buge mag Jo-Yahudi nyiso ni Jokristo ma Jo-Yahudi ne tiyo gi nying Nyasaye e bugegi. Buk moro miluongo ni Tosefta, moting’o chike ma notiek ndik e higa mar 200 nyaka 300 B.K., wuoyo kuom buge Jokristo ma niwang’o chieng’Sabato. Bugno wacho kama: “Ne giwang’o buge mag Joland-Injili kod mag minim [ma niparo ni gin mag Jokristo ma Jo-Yahudi]. Kata kamano, ne iwang’o nyaka kuonde ma ne bugego nitie, kaachiel gi buge mamoko mag nonro ma nying Nyasaye ne nie igi.” Bugni bende nwoyo weche mag Rabi moro miluongo ni Yosé ma Ja-Galili, ma nodak chiegni higni mag 100 B.K. Nowacho kama: “E odiechienge mamoko mag juma, ng’ato achiel ne liro weche kuonde ma nying Nyasaye nitie e bugego [ma niparo ni gin ndiko mag Jokristo] kendo kanogi mabor, kae to jomamoko wang’o bethe bugego modong’.”
-
Joma olony e weche mag Muma oseyie ni nenore ni nying Nyasaye ne nitie e Ndiko mag Dho-Hibrania ma notigo e Ndiko mag Dho-Grik mag Jokristo. E bwo wich ma wacho ni “Tetragramaton e Muma Manyien,” buk miluongo ni The Anchor Bible Dictionary wacho kama: “Nitiere gik manyiso maler ni nying Nyasaye e nyukta mag Tetragramaton, ma en Yahweh, ne yudore kuonde moko kata kuonde duto e Muma Manyien ma nokwong ndik.” Jasomo molony e weche mag Muma miluongo ni George Howard wacho kama: “Nikech nyukta mag Tetragram ne pod yudore e kopi mag Muma mar dho Grik [iluonge bende ni Septuagint] ma kanisa mokwongo ne tiyogo, wanyalo wacho ni joma ne ndiko buge mag Muma Maler ne ok ogolo nyukta mag Tetragram.”
-
Joloko mong’ere mag Muma osetiyo gi nying Nyasaye e Ndiko mag Dho-Grik mag Jokristo. Moko kuom jolokogo notimo mano ka pok nolok Muma mar Loko mar Piny Manyien. Maluwogi gin moko kuom bugego kod nyinge joma nolokogi: A Literal Translation of the New Testament . . . From the Text of the Vatican Manuscript, ma nondik gi Herman Heinfetter (1863); The Emphatic Diaglott, ma nondik gi Benjamin Wilson (1864); The Epistles of Paul in Modern English, ma nondik gi George Barker Stevens (1898); St. Paul’s Epistle to the Romans, ma nondik gi W. G. Rutherford (1900); kod The New Testament Letters, ma nondik gi J.W.C. Wand, Bishop ma London (1946). E wi mano, nitie loko moko e dho Spain ma notim chiegni higa mar 1900, ma jalok dhok miluongo ni Pablo Besson notiyoe gi “Jehová” e bug Luka 2:15 kod Juda 14, kendo otiyo nyadi 100 kama kode e weche moler piny. Higni mang’eny ka pok nolok bugego, noti gi nyukta mag Tetragramaton kuonde mang’eny ka ne iloko Ndiko mag Dho-Grik mag Jokristo e dho Hibrania chakre higni mag 1500 kadhi nyime. E dho Jerman kende, nitie loko mag Mumbe 11 motiyo gi nying “Jehova” (kata kaka ne iluonge e dho Hibrania ni “Yahweh”) e Ndiko mag Dho-Grik mag Jokristo, to joloko mamoko ang’wen noketo nyingno e braket bang’ “Ruoth.” Loko mag dho Jerman mokalo 70 tiyo gi nying Nyasaye e weche moler piny kata e weche momedore.
-
Loko mag Muma e dhok mokalo 100 nigi nying Nyasaye e Ndiko mag Dho-Grik mag Jokristo. Ng’eny dhok mag Afrika, Amerka, Asia, Europe, kod chula mar Pacific tiyo gi nying Nyasaye e yo ma thuolo. (Ne list manie ite mar 2062 kod 2063.) Joma noloko Muma e dhokgo noketo nying Nyasaye e lokogigo nikech weche ma osewuoyoe malogo. Nitie moko kuom lokogo ma notiek machiegni, kaka, Muma mar Rotuman (1999), motiyo gi “Jihova” nyadi 51 e kwan matindo maromo 48, kod Muma mar Batak kata Toba (1989) mar piny Indonesia, motiyo gi “Jahowa” nyadi 110.
Kuom adier, onge kiawa ni nitie gik mang’eny ma nyiso ni nying Nyasaye ma en Jehova, onego odong’ e Ndiko mag Dho-Grik mag Jokristo. To mano e gima joma noloko Muma mar Loko mar Piny Manyien osetimo. Gimiyo nyingno luor ahinya kendo ok gidwar golo gimoro amora ma ne yudore ei Ndiko mokwongo okwongo.—Fweny 22:18, 19.


text:
Lwenj Lwenje- Contents
-
-
- WECHE MANTIE
- Wach moa kuom Jandiko kuom Jogo Masomo Kitabuni eni
-
-
-
-
-
- SURA AUCHIEL - DHI NYIME OTAMORE
-
-
-
-
-
-
-
-
- SURA APAR GABICH - DWOL MADUONG’
-
- SURA APAR GABIRIYO - NDALO MAG CHANDRUOK MAR YAKOBO
-
- SURA APAR GOCHIKO - POK MAR JO MALER
- PIERO ARIYO - HIGINI GANA ACHIEL
- PIERO ARIYO GACHIEL - CHIER MAR ARIYO
-
-
-
-
- Results
- Related
- Featured
- Weighted Relevancy
- Content Sequence
- Relevancy
- Earliest First
- Latest First
Tim Juok, Kaka Ochalo Ndalogi
Nying’ mar juok to tinde ji ochayo ndalogi. Wach moro ni ji nyalo wuoyo kod jochiende maricho to tinde ji moko luongo mana ni sigand jomachon. To dini miluongo ni “Spiritualism,” ma tiende ni yie kaka jo motho nyalo wuoyo kod ji kendo nyisorenigi, oseyuwayo ji tara gi gana ma giyie luwogo, ma iyudo jolupne e kind jogo mangi rieko matut, bende ei kanise, kata mana kuom jobura madongo, kendo osedonjo nyaka ei ut ruodhi madongo mag piny; tim wuondruok maduong’ni ok en gi manyien mopoyo ji, to en mana tim juok ma jonabi machon nokwero, konyisore e kido manyien.KKS 99.1
Satan wuondo ji ndalogi, mana kaka nowuondo Hawa e puoth Eden, kochwalogi mondo gidwar rieko kod ng’eyo moro ma Nyasaye ok oyie mondo dhano oyudi. Owachonigi ni, “Unubed kaka nyiseche, kung’eyo ber gi rach.” To rieko mabiro e yorno en mana mano ma jaote Yakobo owuoyo kuome ni, “Ma ok rieko moa e polo malo, to en rieko mar piny, mar ringruok, mar jochiende.” Jakobo 3:15.KKS 99.2
Ruodh mudho nigi rieko matut ahinya, kendo okelo tem e yo mariek ni ji duto man gi rieko kod kido mayore yore. Otiyo “gi wuond duto mar wach ma ok kare” mondo olo ji; to ok onyal timo dwarone mak mana ka ji oyie luwo tem mage. Jogo mochiwore e luet Satan kuom ng’iyo timo timbe maricho, ok ginyal ng’eyo giko mar timbegi. Satan okethogi chutho, kendo otiyo kodgi kuom ketho ji.KKS 99.3